Kasutajanimi või e-posti aadress *
#000000
Esimesel maalil pöördel üleval: "Sümmeetriline kompositsioon" 1977 Aili Vint guašš papp 106 x 45 5 tükki
#000001
Aili Vindi professionaalne tase korraga nii maalikunstniku, graafiku, raamatukujundaja kui õppejõuna on imetlusväärne. Peen värvitunnetus on kunstniku üks põhilisi trumpe – teema, mida käsitles ka tema 1980. aastal välja antud raamat “Kollane sinises nagu päikene taevas”. Värviõpetusele keskenduv kirjutis kajastas olulist tahku tema loomingus – op-art’likke abstraktseid värvikompositsioone. Need selgelt Vindi kunstikeelega seondatavad teosed põhinevad kaarduvates vormides tooniastendustel ning moodustavad suurejoonelisi visuaalseid vaatemänge.
#000002
Kunagi Eesti Kunstifondi kuulunud, viiest eraldiseisvast, kuid üksteisega seotud teosest koosnev „Sümmeetriline kompositsioon“ eksperimenteerib roosa, lilla ja hõõguva kollase eri toonidega, keerates vinti kord tugevamaks, kord tagasi nõrgemaks. Optilise kunsti efekte kasutades avaneb vaataja silme ees suurejooneline näitemäng, mille voolujooneline teekond juhatab vaataja peenetundelisse saladuste, varjatud fantaasiate maailma. Läbi filigraanse värvitunnetuse suudab Vint luua keerdkujude keskele ebamaiselt kumava valguse ning taustale sametiselt sensuaalse ja endasse tõmbava tumeda metsarohelise. See on poeesia, mis kõneleb loominguvabadust, kirest ning unistuste täitumisest.
#000003
Vello Vinna näitus “Multiplitseeritud” 17.11-8.01 Uus tn 7 galeriis
Leave this field empty if you're human:
#000004